Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 83/13/8802	Košice I, 24.7.2014
EEČ : 2-63-241-2014

U Z N E S E N I E

Trestná vec:	obvinená XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 20.6.2013, spisová značka 4 Pv 83/13/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach na Hlavnej č. 82, v presne nezistenom čase dňa 16.04.2009 uzavrela so spoločnosťou XXXXX, toho času so sídlom Hradbová 19, XXXXX, IČO: XXXXX Zmluvu o pôžičke č. 3103090139 na sumu 560,- Eur tak, že do predzmluvného formulára neuviedla a úmyselne zatajila svoje existujúce záväzky, a to úvery od spoločnosti XXXXX Bratislava zo Zmluvy o spotrebiteľskom úvere č. 268 946 913 z 23.01.2008, zo Zmluvy o spotrebiteľskom úvere č. 367 698 201 z 16.04.2008, zo Zmluvy o spotrebiteľskom úvere č. 368 386 327 z 16.07.2008 a zo Zmluvy o zabezpečení splátok úveru z 16.07.2008, pričom svoje záväzky z týchto zmlúv uhradila až k 04.01.2013 a úver od spoločnosti XXXXX z úverovej zmluvy č. 3805062480 z 12.05.2008 s výškou dlhu 441,96 Eur, čím uvedeným konaním podstatným spôsobom skreslila údaje o svojej bonite, pri uvedení ktorých by jej úver vôbec nebol poskytnutý, pričom po prevzatí pôžičky, v rozpore so svojím záväzkom uhradila len tri mesačné splátky, čím spoločnosť XXXXX, XXXXX uviedla do omylu v otázke splnenia podmienok na poskytnutie úveru a spôsobila jej škodu vo výške 505,60 Eur.   

Uznesením prokurátora Okresnej prokuratúry XXXXX I zo dňa 20.6.2013, spisová značka 4 Pv 83/13/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením vyšetrovateľa Odboru kriminálnej polície Okresného riaditeľstva Policajného zboru v Košiciach, ČVS: ORP-263/7-OEK-KE-2013 zo dňa 04.02.2013 bolo podľa § 199 ods. 1 Trestného poriadku začaté trestné stíhanie a uznesením zo dňa 27.03.2013 bolo podľa § 206 ods. 1 Trestného poriadku vznesené obvinenie XXXXX za prečin úverového podvodu podľa § 222 ods. 1 Trestného zákona pre skutok, že v Košiciach na Hlavnej č. 82, v presne nezistenom čase dňa 16.04.2009 uzavrela so spoločnosťou XXXXX, toho času so sídlom Hradbová 19, XXXXX, IČO: XXXXX Zmluvu o pôžičke č. 3103090139 na sumu 560,- Eur tak, že do predzmluvného formulára neuviedla a úmyselne zatajila svoje existujúce záväzky, a to úvery od spoločnosti XXXXX Bratislava zo Zmluvy o spotrebiteľskom úvere č. XXXXX, zo Zmluvy o spotrebiteľskom úvere č. XXXXX, zo Zmluvy o spotrebiteľskom úvere č. XXXXX a zo Zmluvy o zabezpečení splátok úveru z XXXXX, pričom svoje záväzky z týchto zmlúv uhradila až k 04.01.2013 a úver od spoločnosti XXXXX z úverovej zmluvy č. XXXXX s výškou dlhu 441,96 Eur, čím uvedeným konaním podstatným spôsobom skreslila údaje o svojej bonite, pri uvedení ktorých by jej úver vôbec nebol poskytnutý, pričom po prevzatí pôžičky, v rozpore so svojím záväzkom uhradila len tri mesačné splátky, čím spoločnosť XXXXX, XXXXX uviedla do omylu v otázke splnenia podmienok na poskytnutie úveru a spôsobila jej škodu vo výške 505,60 Eur.   

Po skončení skráteného vyšetrovania bolo uznesením Okresnej prokuratúry XXXXX I č.k. 4 Pv 83/13-10 zo dňa 20.06.2013 trestné stíhanie voči XXXXX podmienečne zastavené podľa § 216 ods. 1 písm. a), b), c) Trestného poriadku, podľa § 216 ods. 2 Trestného poriadku bola obvinenej určená skúšobná doba v trvaní 12 (dvanásť) mesiacov. 
	Uznesenie o podmienečnom zastavení trestného stíhania nadobudlo právoplatnosť dňa 02.07.2013 a skúšobná doba obvinenej uplynula dňa 02.07.2014.
	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.
Zo správy Okresného úradu XXXXX, odboru všeobecnej vnútornej správy, ako aj z odpisu registra trestov obvinenej je zrejmé, že obvinená sa v priebehu skúšobnej doby nedopustila žiadneho priestupku, ani trestného činu. Z lustrácie trestných stíhaní vedených na území SR je zrejmé, že proti obvinenej nie je v súčasnosti vedené žiadne trestné stíhanie. Z uvedených skutočností vyplýva, že obvinená teda splnila všetky podmienky podmienečného zastavenia trestného stíhania. 

	Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Erika Konkolyová
prokurátorka